సయీద్ అన్వర్ అంతర్జాతీయ క్రికెట్ సెంచరీల జాబితా

సయీద్ అన్వర్ పాకిస్తాన్ మాజీ క్రికెటర్జు, పాకిస్తాన్ జాతీయ క్రికెట్ జట్టుకు కెప్టెన్. అతను తన అంతర్జాతీయ కెరీర్లో టెస్ట్ మ్యాచ్‌లలో 11, వన్డే ఇంటర్నేషనల్ (ఒడిఐ) మ్యాచ్‌లలో 20 సెంచరీలు సాధించాడు. పాకిస్తాన్ తరఫున 55 టెస్టులు , 247 వన్డేలు ఆడి 4,052 , 8,824 పరుగులు చేశాడు. ఆయనను " ప్రపంచ స్థాయి ఓపెనర్ ", " పాకిస్తాన్ క్రికెట్లో నిజమైన బ్యాటింగ్ తారలలో ఒకరు " అని బిబిసి అతన్ని అభివర్ణించింది. అన్వర్ 1997లో విజ్డెన్ క్రికెటర్స్ ఆఫ్ ది ఇయర్‌గా ఎంపికయ్యాడు. క్రికెట్ అల్మానాక్ విజ్డెన్ అతని " వేగవంతంగా పరుగులు చేస్తాడ" ని పేర్కొంది. 

1990లో ఫైసలాబాద్లోని ఇక్బాల్ స్టేడియంలో వెస్టిండీస్‌తో జరిగిన మ్యాచ్‌లో అన్వర్ టెస్టుల్లో అడుగుపెట్టి, రెండు ఇన్నింగ్సుల్లోనూ పరుగులేమీ చేయకుండానే అవుట్ అయ్యాడు. అతని మొదటి టెస్ట్ సెంచరీ 1994లో బేసిన్ రిజర్వ్ వెల్లింగ్టన్లో న్యూజిలాండ్‌పై వచ్చింది. అతని అత్యధిక టెస్ట్ స్కోరు 188 నాటౌట్, 1998 - 99లో కోల్కతాలోని ఈడెన్ గార్డెన్స్‌లో జరిగిన ఆసియా టెస్ట్ ఛాంపియన్షిప్ సందర్భంగా భారతదేశానికి వ్యతిరేకంగా వచ్చింది.  అదే ఇన్నింగ్సులో ఇన్నింగ్సంతా ఆడిన మూడవ పాకిస్తాన్ ఓపెనింగ్ బ్యాటరయ్యాడు. అన్వర్, పాకిస్తాన్ వెలుపల ఏడు శతకాలతో సహా పది క్రికెట్ మైదానాల్లో ఏడు వేర్వేరు ప్రత్యర్థులపై టెస్ట్ సెంచరీలు సాధించాడు. 2016 నవంబరు నాటికి అతను పాకిస్తాన్ తరఫున టెస్ట్ సెంచరీ సాధించిన వారి జాబితాలో ఆసిఫ్ ఇక్బాల్, అజార్ అలీలతో ఉమ్మడిగా తొమ్మిదవ స్థానంలో ఉన్నాడు.

అన్వర్ 1988 - 89లో పెర్త్లోని వాకా గ్రౌండ్లో వెస్టిండీస్‌తో జరిగిన బెన్సన్ & హెడ్జెస్ వరల్డ్ సిరీస్‌లో వన్డే రంగప్రవేశం చేశాడు. ఏడాది తర్వాత అడిలైడ్ ఓవల్ లో శ్రీలంకపై తన తొలి వన్డే సెంచరీని సాధించాడు. 1993లో షార్జా క్రికెట్ అసోసియేషన్ స్టేడియంలో వరుసగా మూడు సెంచరీలు సాధించి , ఈ ఘనత సాధించిన రెండవ ఆటగాడిగా నిలిచాడు. 1997లో చెన్నైలోని ఎంఏ చిదంబరం స్టేడియంలో భారత్‌తో జరిగిన మ్యాచ్‌లో అన్వర్ 194 పరుగులు చేసి పాకిస్తాన్ తరఫున అత్యధిక స్కోరు సాధించాడు.అతను తన మొత్తం ఇరవై వన్డే సెంచరీలన్నింటినీ ఆరు వేర్వేరు ప్రత్యర్థులపై సాధించాడు. శ్రీలంకపై అత్యంత విజయవంతమయ్యాడు - వారిపై ఏడు శతకాలు చేశాడు. 2016 నవంబరు నాటికి అన్వర్, పాకిస్తాన్ తరపున వన్డేల్లో అత్యధిక సెంచరీలు సాధించిన ఆటగాడు. వన్డేల్లో సెంచరీలు సాధించిన వారి జాబితాలో పన్నెండవ స్థానంలో ఉన్నాడు.

సూచిక

టెస్టు సెంచరీలు

వన్‌డే శతకాలు

గమనికలు

మూలాలు